2.  ลักษณะการประกอบธุรกิจ

    1.  ประวัติความเป็นมา

        1.  ประวัติและพัฒนาการที่สำคัญ

  ไทยรี ก่อตั้งขึ้นเมื่อวันที่ 18 กรกฎาคม 2521
  จากความร่วมมือและสนับสนุนของผู้ที่เกี่ยวข้องกับธุรกิจประกันภัยของไทยในขณะนั้นทุกฝ่ายทั้งภาครัฐและเอกชน
  ได้จดทะเบียนเป็นบริษัทจำกัดในนามบริษัท ไทยรับประกันภัยต่อ จำกัด ด้วยทุนจดทะเบียนเริ่มต้น
  30 ล้านบาท
  โดยมีบริษัทประกันวินาศภัยและประกันชีวิตที่ประกอบธุรกิจในประเทศขณะนั้นทุกบริษัทเป็นผู้ร่วมก่อตั้งและถือหุ้นในสัดส่วนที่เฉลี่ยกันไปโดยไม่มีรายใดหรือกลุ่มใดเป็นผู้ถือหุ้นใหญ่ที่มีสิทธิมีเสียงในการควบคุมบริษัท
  มีวัตถุประสงค์หลักที่จะดำเนินการเพื่อให้เกิดประโยชน์สูงสุดต่อธุรกิจประกันภัยและเศรษฐกิจของประเทศโดยส่วนรวม
  ด้วยการเป็นบริษัทประกันภัยต่ออาชีพ (Professional Reinsurer) อย่างแท้จริง
  เพื่อช่วยเพิ่มขีดความสามารถในการรับเสี่ยงภัยไว้ในประเทศให้มากขึ้นและช่วยสงวนเงินตราต่างประเทศไว้ได้อีกทางหนึ่ง
  ต่อมาเมื่อวันที่ 30 ธันวาคม 2536 บริษัทฯ
  ได้จดทะเบียนแปรสภาพเป็นบริษัทมหาชนตามกฎหมายว่าด้วยบริษัทมหาชนจำกัด
  ปัจจุบันการถือหุ้นของบริษัทประกันภัยยังคงมีสัดส่วนสูงกว่าร้อยละ 50 กระจายไปกว่า 60 ราย
  บริษัทฯ และบริษัทย่อยได้รับใบอนุญาตจากกระทรวงพาณิชย์
  ให้ประกอบธุรกิจเฉพาะการประกันภัยต่อทั้งทางด้านการประกันวินาศภัยและประกันชีวิตทุกประเภท
  โดยจะไม่รับประกันภัยโดยตรงจากประชาชน

2.  พัฒนาการที่สำคัญของบริษัทฯ

  -------------- ------------------------------------------------------------------------------------------------
  มีนาคม 2547     ได้รับการคัดเลือกจากกรมการประกันภัย กระทรวงพาณิชย์ ให้ได้รับรางวัลในฐานะเป็น
                 บริษัทประกันภัยผู้บำเพ็ญประโยชน์ต่อการพัฒนาธุรกิจประกันภัยประจำปี 2546

  กรกฎาคม 2547   ได้รับรางวัล SET Awards 2004 จากตลาดหลักทรัพย์แห่งประเทศไทยและวารสารการเงินการธนาคาร
                 ในฐานะที่เป็นบริษัทจดทะเบียนที่มีความโดดเด่นในด้านการรายงานการปฏิบัติตามหลักการกำกับดูแลกิจการ

  กันยายน 2547    ได้รับการปรับเพิ่มอันดับเครดิตด้านความมั่นคงทางการเงินและความสามารถในการจ่ายค่าสินไหมทดแทนจากสถาบันจัดอันดับเครดิต
                 S&P’s เป็นระดับ BBB+ จากเดิม BBB แนวโน้มมีเสถียรภาพ (Stable)

  กรกฎาคม 2548   ได้รับประกาศเกียรติคุณจากตลาดหลักทรัพย์ในงาน SET Awards 2005 จำนวน 2 ฉบับ ในฐานะที่เป็น 1 ใน 5
                 ของบริษัทจดทะเบียนที่ได้รับการเสนอชื่อเข้ารอบสุดท้ายในการรับรางวัล Best Performance Award ในกลุ่มสถาบันการเงิน
                 และในฐานะที่สามารถรักษามาตรฐานในการรายงานการปฏิบัติตามหลักการกำกับดูแลกิจการที่ดี (Best Corporate Governance
                 Report) ได้อย่างต่อเนื่อง

  ตุลาคม 2548     ได้รับการยืนยันอันดับเครดิตด้านความมั่นคงทางการเงินและความสามารถในการจ่ายค่าสินไหมทดแทนจากสถาบันจัดอันดับเครดิต
                 S&P’s ที่ระดับ BBB+ แนวโน้มมีเสถียรภาพ (Stable)

  พฤศจิกายน2548   ได้รับการประเมินจากสมาคมส่งเสริมสถาบันกรรมการบริษัทไทยให้เป็นบริษัทที่มีผลการประเมินดีเด่นใน Quartile ที่ 1
                 ในการประเมินการกำกับดูแลกิจการบริษัทจดทะเบียนไทย และได้รับการคัดเลือกเข้ารอบสุดท้ายในการประกวด Board of the
                 Year Awards 2004/2005

  กรกฎาคม 2549   ได้รับประกาศเกียรติคุณจากตลาดหลักทรัพย์ในงาน SET Awards 2006 จำนวน 2 ฉบับ ในฐานะที่เป็น 1 ใน 4
                 ของบริษัทจดทะเบียนที่ได้รับการเสนอชื่อเข้ารอบสุดท้ายในการรับรางวัล Best Performance Award ในกลุ่มสถาบันการเงิน
                 และในฐานะที่สามารถรักษามาตรฐานในการรายงานการปฏิบัติตามหลักการกำกับดูแลกิจการที่ดี (Best Corporate Governance
                 Report) ได้อย่างต่อเนื่อง

  ตุลาคม 2549     ได้รับการประเมินจากสมาคมส่งเสริมสถาบันกรรมการบริษัทไทยให้เป็นบริษัทที่มีผลการประเมินระดับ “ ดีมาก ”
                 ในการประเมินการกำกับดูแลกิจการบริษัทจดทะเบียนไทย

  พฤศจิกายน2549   ได้รับการปรับอันดับเครดิตด้านความมั่นคงทางการเงินและความสามารถในการจ่ายค่าสินไหมทดแทนจากสถาบันจัดอันดับเครดิต
                 S&P’s จากเดิมที่ระดับ BBB+ แนวโน้มมีเสถียรภาพ (Stable) เป็นระดับ BBB+ แนวโน้มเป็นบวก (Positive)
  -------------- ------------------------------------------------------------------------------------------------

2.  ภาพรวมการประกอบธุรกิจของกลุ่มบริษัทฯ

ธุรกิจของบริษัทฯ บริษัทย่อยและบริษัทร่วม ที่ดำเนินกิจการอยู่ในปัจจุบันมีดังนี้

1.  บริษัท ไทยรับประกันภัยต่อ จำกัด (มหาชน) หรือ ไทยรี
    ได้รับใบอนุญาตจากกระทรวงพาณิชย์ให้ดำเนินธุรกิจประกันภัยต่อด้านการประกันวินาศภัยทุกประเภท

2.  บริษัท ไทยรีประกันชีวิต จำกัด หรือ ไทยรีประกันชีวิต บริษัทย่อย
    มีทุนจดทะเบียนและเรียกชำระแล้ว 200 ล้านบาท โดยบริษัทฯ เป็นผู้ถือหุ้นในอัตราร้อยละ
    100
    ได้รับใบอนุญาตจากกระทรวงพาณิชย์ให้ดำเนินธุรกิจประกันภัยต่อด้านการประกันชีวิตทุกประเภท
    เกิดจากการที่บริษัทฯ ได้แยกธุรกิจประกันภัยต่อด้านประกันชีวิตที่แต่เดิมดำเนินการโดยบริษัทฯ
    เองไปจัดตั้งเป็นบริษัทย่อยขึ้นมาในปี 2543
    เพื่อรับโอนธุรกิจประกันภัยต่อด้านประกันชีวิตรวมทั้งทรัพย์สินและหนี้สินทั้งหมดที่เกี่ยวข้องไป
    ทั้งนี้เพื่อให้เป็นไปตามพระราชบัญญัติประกันชีวิตและพระราชบัญญัติประกันวินาศภัย พ.ศ. 2535
    ที่กำหนดให้ต้องมีการแยกการประกอบธุรกิจประกันชีวิตและธุรกิจประกันวินาศภัยออกจากกัน

3.  บริษัท ทีอาร์ เทรนนิ่งแอนด์คอนซัลติ้ง จำกัด หรือ ทีอาร์เทรนนิ่ง บริษัทย่อยที่บริษัทฯ ถือหุ้นทั้ง
    100 เปอร์เซ็นต์ จัดตั้งขึ้นในเดือนกันยายน 2547 มีทุนจดทะเบียนและเรียกชำระแล้ว 5
    แสนบาท
    เพื่อดำเนินธุรกิจธุรกิจด้านการฝึกอบรมและให้คำปรึกษาโดยเน้นกลุ่มลูกค้าที่เป็นบริษัทในธุรกิจประกันภัยเป็นหลัก

4.  บริษัท ไทยรี เซอร์วิสเซส จำกัด หรือ ไทยรีเซอร์วิสเซส บริษัทย่อยที่บริษัทฯ ถือหุ้นทั้ง 100
    เปอร์เซ็นต์ จัดตั้งขึ้นในเดือนเมษายน 2549 มีทุนจดทะเบียนและเรียกชำระแล้ว 20 ล้านบาท
    เพื่อดำเนินธุรกิจด้านการบริหารจัดการสินไหมทดแทนและบริการด้านสนับสนุนการปฏิบัติงานอื่นแก่ธุรกิจประกันภัย
    อาทิเช่น การพิมพ์กรมธรรม์ เป็นต้น

5.  บริษัท เฟิร์สเทค โซลูชั่นส์ จำกัด หรือ เฟิร์สเทค บริษัทย่อยที่บริษัทฯ
    ร่วมทุนกับบริษัทชั้นนำด้าน Outsourcing ของโลกจากอินเดียจัดตั้งขึ้นในเดือนกุมภาพันธ์
    2549 มีทุนจดทะเบียนและเรียกชำระแล้ว 50 ล้านบาท โดยบริษัทฯ ถือหุ้นในสัดส่วนร้อยละ
    80 เพื่อดำเนินธุรกิจให้บริการด้านสนับสนุนการปฏิบัติงาน (Business Process
    Outsourcing) แก่ธุรกิจประกันภัยขนาดกลางและขนาดเล็กในประเทศไทย

6.  บริษัท อีเอ็มซีเอส ไทย จำกัด หรือ EMCS เป็นบริษัทย่อยที่บริษัทฯ
    และไทยรีประกันชีวิต(บริษัทย่อย) ร่วมลงทุนกับนักลงทุนชาวไทยและมาเลเซีย
    ก่อตั้งขึ้นในปลายปี 2543 ปัจจุบันมีทุนเรียกชำระแล้ว 40 ล้านบาท โดยกลุ่มบริษัทฯ
    ได้เพิ่มสัดส่วนการลงทุนขึ้นตามลำดับ จนปัจจุบันมีสัดส่วนการถือหุ้นร้อยละ 57.8
    ของทุนที่เรียกชำระแล้ว
    เพื่อดำเนินธุรกิจให้บริการด้านคอมพิวเตอร์ในการจัดการค่าสินไหมรถยนต์และจัดทำสถิติที่เกี่ยวข้อง

7.  บริษัท ไทยอินชัวเรอส์ดาต้าเน็ท จำกัด หรือ TID เป็นบริษัทร่วมที่บริษัทฯ
    ร่วมกับบริษัทประกันวินาศภัยในประเทศอีกกว่า 50 บริษัทก่อตั้งขึ้นเมื่อปี 2535
    มีทุนจดทะเบียนและเรียกชำระแล้ว 30 ล้านบาท บริษัทฯ เป็นผู้ถือหุ้นใหญ่ในสัดส่วนร้อยละ 40
    เพื่อดำเนินธุรกิจให้บริการด้านการประมวลผลข้อมูลด้านประกันภัย

  นอกจากนี้ บริษัทฯ ยังได้เข้าไปลงทุนถือหุ้นในบริษัทอื่นที่ไม่นับรวมอยู่ในกลุ่มบริษัทฯ
  ในสัดส่วนที่เกินกว่าร้อยละ 10 ของทุนจดทะเบียนอีก 1 แห่งคือ บริษัท ที.ไอ.ไอ. จำกัด
  หรือที่รู้จักกันในชื่อของ สถาบันประกันภัยไทย
  ที่เกิดจากการจัดตั้งและร่วมทุนของบริษัทประกันชีวิตและประกันวินาศภัยในประเทศกว่า 50 บริษัท
  เพื่อเป็นสถาบันวิชาชีพเพื่อการพัฒนาทางวิชาการและการศึกษาแก่บุคลากรในวงการประกันภัย
  มีทุนจดทะเบียน จำนวน 21.5 ล้านบาทและทุนเรียกชำระแล้วจำนวน 17.8 ล้านบาท
  โดยบริษัทฯ ถือหุ้นในสัดส่วนร้อยละ 17.7 ของทุนเรียกชำระแล้วเป็นเงินลงทุนรวม 3.2
  ล้านบาท

1.  โครงสร้างกลุ่มบริษัทฯ

100% 100% 100% 80% 37.8% 40%

20%

2.  โครงสร้างบริษัทฯ

[]ผังองค์กร บริษัท ไทยรับประกันภัยต่อ จำกัด (มหาชน)

3.  โครงสร้างรายได้

  โครงสร้างรายได้ของบริษัทฯ และบริษัทย่อย ประกอบด้วยสองส่วนหลัก คือ
  รายได้จากการรับประกันภัย และรายได้จากการลงทุน
  ส่วนรายได้จากการให้บริการที่เกี่ยวเนื่องกับการประกันภัยที่ดำเนินการโดยบริษัทย่อยนั้น
  ยังมีสัดส่วนเพียงเล็กน้อย แต่คาดว่าจะทวีความสำคัญมากยิ่งขึ้นในอนาคต
  สัดส่วนระหว่างกำไรจากการรับประกันภัยสุทธิและรายได้จากการลงทุนสุทธิในช่วง 3
  ปีที่ผ่านมามีการผันแปรไปในแต่ละปี แต่รายได้จากการลงทุนจะทวีความสำคัญเพิ่มขึ้นตามลำดับ
  ซึ่งเป็นไปตามแนวโน้มของการประกอบธุรกิจประเภทนี้ในต่างประเทศ
  สามารถเปรียบเทียบได้ดังนี้

(หน่วย : ล้านบาท)

  ----------------------------- --------------------- ---------- ------- ---------- ------- ---------- -------
  สายผลิตภัณฑ์/กลุ่มธุรกิจ             ดำเนินการโดย           ปี 2549             ปี 2548             ปี 2547     

                                                      จำนวนเงิน   ร้อยละ   จำนวนเงิน   ร้อยละ   จำนวนเงิน   ร้อยละ

  1.                            ไทยรี/ไทยรีประกันชีวิต     317.8      51.8    270.2      43.0    265.8      50.1
  กำไรจากการรับประกันภัยสุทธิ^(/1)                                                                          

                                (เฉพาะไทยรีประกันชีวิต)   (76.0)             (32.9)             (31.1)     

  2. รายได้จากการลงทุน^(/2)       ไทยรี/ไทยรีประกันชีวิต     296.2      48.2    357.9      57.0    265.2      49.9

                                (เฉพาะไทยรีประกันชีวิต)   (26.6)             (16.0)             (15.0)     

  รวม                                                 614.0      100.0   628.1      100.0   531.0      100.0
  ----------------------------- --------------------- ---------- ------- ---------- ------- ---------- -------

หมายเหตุ : ^(/1)กำไรจากการรับประกันภัยสุทธิ หมายถึง
กำไรจากการรับประกันภัยหลังหักค่าใช้จ่ายในการดำเนินงาน

^(/2)รายได้จากการลงทุนได้รวมถึงส่วนแบ่งกำไรจากเงินลงทุนในบริษัทร่วมตามวิธีส่วนได้เสียจากการลงทุนและรายได้อื่นไว้ด้วย

4.  เป้าหมายในการดำเนินธุรกิจ

  2.6.1 การขยายฐานรายได้จากธุรกิจประกันชีวิต

  จากการที่บริษัทฯ มีเป้าหมายที่จะเพิ่มสัดส่วนรายได้จากธุรกิจประกันภัยต่อด้านประกันชีวิตให้สูงขึ้น
  เพื่อสร้างความสมดุลและความมั่นคงของรายได้โดยรวมให้ดียิ่งขึ้น
  ทั้งนี้เนื่องจากว่าผลประกอบการด้านการประกันชีวิตนั้น
  ถือได้ว่ามีความแน่นอนมากกว่าด้านประกันวินาศภัย
  ด้วยเหตุที่ว่าสถิติประกันที่ว่าด้วยเหตุและโอกาสของการเสียชีวิตของผู้เอาประกันสามารถคาดคะเนจากฐานสถิติข้อมูลในอดีตได้แน่นอนกว่า
  ผิดกับการประกันภัยต่อด้านประกันวินาศภัยที่มีความผันผวนและมีความเสี่ยงมากกว่า
  และได้เริ่มกำหนดเป็นเป้าหมายไว้ในปี 2542
  ว่าภายในห้าปีจะเพิ่มสัดส่วนของงานประเภทนี้ให้มีสัดส่วนถึงร้อยละ 5 ของเบี้ยประกันภัยรับรวม
  ด้วยการเข้าร่วมเป็นพันธมิตรทางธุรกิจกับ Scor Vie
  ซึ่งเป็นบริษัทประกันภัยชั้นนำของโลกจากประเทศฝรั่งเศส
  โดยมุ่งเน้นจับกลุ่มเป้าหมายลูกค้าที่เป็นบริษัทประกันชีวิตที่เริ่มดำเนินธุรกิจใหม่และอยู่ในระหว่างการขยายตัว
  ผลการดำเนินงานที่ผ่านมานับได้ว่าประสบความสำเร็จดีเกินกว่าเป้าหมายที่ตั้งไว้ กล่าวคือบริษัทฯ
  สามารถบรรลุเป้าหมายข้างต้นได้เพียงชั่วระยะเวลาเพียง 3
  ปีแรกของแผนเท่านั้นและในปัจจุบันสัดส่วนดังกล่าวได้เพิ่มสูงขึ้นเป็นร้อยละ 11
  ของเบี้ยประกันภัยต่อรับสุทธิแล้วและจะยังมีแนวโน้มที่จะเติบโตในเกณฑ์ที่ดีอย่างต่อเนื่อง
  จึงนับได้ว่างานประกันภัยต่อด้านประกันชีวิตจะทวีความสำคัญมากยิ่งขึ้นในอนาคต

  2.6.2 การขยายฐานรายได้จากการเป็นผู้ให้บริการ (Service Provider)

  นอกเหนือจากการทำธุรกิจการรับประกันภัยต่อที่เป็นธุรกิจหลักแล้ว บริษัทฯ
  ยังมีแผนงานต่อเนื่องที่จะขยายฐานธุรกิจไปสู่ธุรกิจการเป็นผู้ให้บริการ (Service Provider)
  ในกิจกรรมที่เกี่ยวเนื่องกับการประกันภัย
  เพื่อทำให้รายได้ส่วนนี้เป็นเสาหลักต้นที่สามเพิ่มขึ้นนอกเหนือจากรายได้จากการรับประกันภัยและรายได้จากการลงทุนที่มีอยู่เดิมแล้ว
  ซึ่งจะช่วยลดผลกระทบจากความผันผวนของผลการดำเนินงานได้เป็นอย่างดี
  ปัจจุบันมีบริษัทร่วมและบริษัทย่อยจำนวน 5 แห่งที่ทำธุรกิจดังกล่าวนี้อยู่
  ซึ่งจะช่วยเสริมสร้างฐานรายได้จากค่าธรรมเนียมบริการให้เติบโตขึ้นในอนาคต